Zwaǧ d tirekizt d lsas n tudert, acku d tawil i yeẓeṭṭen assaɣen n lemḥiba d tedukli ger twaculin. Yarna d tawil n uḥareb ɣef lḥarma n twacult, ladɣa n temeṭṭut d ayen a yeǧǧen isem n twacult ad yedir ur ineger ara d tawil u d careḍt i wakken ad tilli twacult d usefrurax n igurdan. Di tmurt n leqbayel zwaǧ yesɛa azal-is ( D laɛqed n temetti ) tettemsfham qebel fell-as twacult wa ad teqbel-it, acku tamsalt-agi ur taɛni ara kan wid a yezweǧen, ula d lwaldin d twacult sumata. Awal yesɛa amḍiq-is di temsalt. Ababat ma ad yefk awal-is i wargaz ilaq ad xedmen s wawal-nni, imi awal yeɣleb ula d laɛqed ar leqbayel di zeman iɛeddan. Daɣen nezmer ad d-nnini d akken « Zwaǧ di temetti-in timensayen d laɛqed id berz tesartit akud tedamsa »8. Akken id yenna Hanoteau deg wawal-is: «Zwaǧ, d win id yettilin kan s wawal, ulac deg-s laɛqed yettwarun. »9 -Di tallit taqburt llan aṭas n leṣnaf n zwaǧ: 1)- Zwaǧ n daxel: Iḍaru-d kan ger-asen, daxel n twacult, n wedrum, n taddart, n lɛarc.